All Me

All Me הוא סינגל של הראפר הקנדי דרייק, מתוך אלבום האולפן השלישי שלו, Nothing Was the Same, שיצא לאור בשנת 2013. השיר נשלח לרדיו האורבני העכשווי כסינגל הרשמי השלישי מתוך האלבום ב-24 בספטמבר 2013. השיר מכיל הופעות אורח של הראפרים 2 צ'יינז וביג שון, עם הפקה מוזיקלית של קיי ויין , לצד הפקה נוספת של נואה "40" שביב. השיר הגיע בשיאו למקום ה-20 במצעד הבילבורד הוט 100.

==רקע==
ב-1 באוגוסט 2013 הוציא דרייק את "All Me" בהשתתפות ביג שון ו-2 צ'יינז, עם הפקה של קיי ויין . השיר מכיל גם פתיחה מאת הקומיקאי עזיז אנסרי.<ref name="thefader1"></ref><ref></ref><ref></ref> קיי ויין העניק לדרייק ונואה "40" שביב קרדיט עבור הוספת דגימתו של אנסרי והברייקדאון הסוגר את השיר.<ref name="autogenerated1"></ref> אף על פי כן, הגרסה הכוללת את הפתיחה והסיום של השיר לא נכללה באלבום. הפתיחה של אנסרי מכילה דגימה מאחד האלטר-אגוים של אנסרי, "Randy", מתוך הסרט "אנשים מצחיקים".<ref></ref><ref></ref>

במקור, קיי ויין ניגן את האינסטרומנטל ששומש ב-"All Me" דרך האייפד שלו בצילום לליין הבגדים של שון. שון התעניין בקצב והחליט להשתמש בו באלבומו הקרוב, Hall of Fame.<ref name="autogenerated2"></ref> אף על פי כן, העבודה על השיר לא הסתיימה במשך מספר חודשים.<ref name="autogenerated1" /> לאחר תקופה ללא התקדמות בעבודה על השיר, ויין עיבד אותו ושלח אותו לדרייק, שהיה במקרה באולפן עם 2 צ'יינז. דרייק ו-2 צ'יינז התעניינו בשיר והקליטו על האינסטרומנטל בתים משלהם.<ref name="autogenerated1" /> בזמן שבילה בביתו של דרייק בלוס אנג'לס, גילה שון ששניהם הקליטו בתים על הרצועה. קיי ויין לחץ אז על שון לשלוח לדרייק את הקטע שהקליט לשיר כדי שיוכל להשתמש בשיר באלבומו, Nothing Was the Same.<ref name="autogenerated2" /><ref></ref>

==הוצאה וקידום==
ב-1 באוגוסט 2013, דרייק פרסם את "All Me" להורדה בחינם דרך חשבון ה-SoundCloud שלו. עם זאת, מכיוון שיציאת האלבום Nothing Was the Same ב-24 בספטמבר התקרבה, הוא הוסר מ-SoundCloud.<ref></ref> במקור, דווח כי השיר היה לסינגל השני מתוך Nothing Was the Same, לפני צאתו של "Hold On, We're Going Home".<ref></ref><ref></ref><ref></ref><ref></ref>

השיר פורסם לתקליטנים כסינגל שיווקי באותו חודש.<ref></ref> לאחר מכן, ב-24 בספטמבר 2013, הוציא דרייק את "All Me" לרדיו האורבני העכשווי בארצות הברית כסינגל רשמי מתוך Nothing Was the Same.

==ביקורת==
"All Me" זכה לביקורות נלהבות עם צאתו, בהם שבחים מצד המגזינים ספין, פיוז ו-Vice, בין היתר.<ref></ref><ref></ref><ref></ref> ההוקרה הופנתה בעיקר לקטעי הראפ ולהפקה. DJBooth.net, Paste ו-The Fader כינו את השיר "המנון קיץ".<ref name="thefader1"/><ref></ref><ref></ref> בנוסף לשבחים שהעניק ל-Nothing Was the Same, ג'סאל ג'יי סול פנדיה מ-Rapreviews.com אמר כי רצועות מהדורת הדלוקס של האלבום, בהן "All Me", היו חזקות יותר מרוב הרצועות האחרות המופיעות במהדורה הסטנדרטית של האלבום.<ref></ref>

ג'ון בליסטיין מרולינג סטון שיבח את השיר ואמר כי "דרייק מדגיש כי התוצרת העצמית שלו וגודל חשבון הבנק עולים תוך ליווי של סינת'ים מאופקים; כשהוא צונח אחרי ההוק, זה לתוך צלצולי פעמונים חלולים, מדגם ווקאלי נזירי מעוות ובית שני מגוחך אופייני של 2 צ'יינז".<ref></ref> מגזין קומפלקס שיבח את הופעתו של ביג שון בבית השלישי של השיר והעניק לו את תואר בית הראפ ה-13 הטוב ביותר מ-2013.<ref></ref>

==הופעות חיות==
באוגוסט 2013, דרייק ביצע את "All Me" ב-Sweet 16 של קיילי ג'נר, בתערובת עם שירים אחרים, כולל "Started from the Bottom", "HYFR" ו-"No New Friends".<ref></ref> דרייק ביצע את השיר כחלק מרשימת השירים בסיבוב ההופעות שלו, Would You Like a Tour?. ב-16 בדצמבר 2013, במהלך סיבוב ההופעות בדטרויט, ביג שון התארח בהפתעה וביצע את השיר יחד עם דרייק.<ref></ref>

==מיקומי שיא==

==נתוני מכירות==
{| class="wikitable sortable"
!מדינה
!תואר
!מכירות
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה ×2
| 2,000,000
|}

==היסטוריית יציאות לאור==
{| class="wikitable"
!אזור
!תאריך יציאה
!פורמט
!חברת תקליטים
|-
! rowspan="2" |ארצות הברית
|24 בספטמבר 2013
|רדיו אורבני עכשווי
| rowspan="2" |יאנג מאני • קאש מאני • ריפבליק
|-
|דצמבר 2013<ref></ref>
|רדיו קצבי עכשווי
|-
|}

==קישורים חיצוניים==

==הערות שוליים==

קטגוריה:שירי 2013
קטגוריה:סינגלים מ-2013
קטגוריה:שירי דרייק
קטגוריה:שירי 2 צ'יינז
קטגוריה:שירי ביג שון
קטגוריה:שירים באנגלית
קטגוריה:שירי מוזיקת טראפ
קטגוריה:סינגלים בהוצאת ריפבליק רקורדס